Page:Schwenkfelder Hymnology.djvu/67

Rh 3. "Herr JHESU Christ,

lasz dir es gehn zu herczen

den Jamer vnnd den schmerczen,

darjnn jch gfangner bin,

Von meiner sünden wegen,

darjn jch armer glegen

inn Hell, jn Angst vnnd tod,

du allein kanst Erlösen.

4. "Da jst kein Rast

noch ru zu keiner stunde,

bisz Du mich machst gesunde

an gewissen, hercz vnnd seel:

Füer ausz von disem Laide,

das jch von Dir nit schaide,

das jch Dir volge nach

vnnd mit gedult verharre.

5. "Ich opfer mich

dir, meinem Gott vnnd Herren,

jch bitt Dich, wellest niehren

mein glaub, hoffnung vnd Lieb,

Das jch bej dir mög bleiben,

das mich nicht künd abtreibeu

Verfolgung, Angst vnnd tod,

füer mich jus Ewig Leben."